Die 20-jarige beskryf hom op sy Instagram-profiel, waar hy meer as ’n miljoen volgelinge het, as ’n “stilis-entrepreneur-kampioen”. Hy het al saam met beroemde modeontwerpers soos Hugo Boss en Dolce & Gabbana gewerk.
Luka noem op sy webtuiste hy het niks daarvan gehou om voor die kamera te wees nie. ‘Ek het die kamera en mode tydens my grootwordjare gehaat; dat ek hier beland het, is ironies,’ sê hy.
Sy modesin kom van sy grootwordjare. Hoewel hy in New York gebore is, het die akteur in Parys, die wêreld se modehoofstad, grootgeword. Sy ma, Jessica Romer, was lank ’n stilis vir Galliano en Dior. Luka se pa, Clark Sabbat, is ’n modeontwerper. Sy ma is deesdae ’n sjef.